STJERNEN 


Kl    R   K   E   N   Y  t 


JESU  KRISTI   KIRKE  AF  SIDSTE  DAGES  HELLIGE 


FEBRUAR  2002 


Englen  Moroni  placeret  på  tre  templer 


Der  blev  sat  en  statue  af  Moroni  på  tre  templer  den  21. 
september  2001,  hvor  det  var  178  år  siden,  at  Moroni 
først  viste  sig  for  profeten  Joseph  Smith.  Et  mindre  antal 
mennesker  var  mødt  op  ved  templerne  i  Nauvoo  i  Illi- 
nois, Boston  i  Massachusetts  og  Haag  i  Holland  for  at 
se  håndværkerne  sætte  de  2,08  meter  høje  guldbelagte 
statuer  op. 

Flere  end  500  tilskuere  jublede,  da  statuen  af  englen 
blev  sat  op  på  kuplen  på  templet  i  Nauvoo.  Selv  om  temp- 
let i  Nauvoo  bygges  i  størst  mulig  lighed  med  det  oprin- 
delige tempel,  har  det  nye  tempel  en  statue  af  en  stående 
engel  ligesom  andre  nyere  templer,  i  stedet  for  en  flyven- 
de engel  som  på  den  oprindelige  bygning.  Templet  i  Nau- 
voo bliver  indviet  den  27.  juni  2002,  hvor  det  er  158  år 
siden,  at  profeten  Joseph  og  Hyrum  Smith  led  martyrdø- 


den. Der  vil  være  åbenthus  i  fem  uger  fra  den  18.  maj  2002, 
undtagen  søndage  og  mandage. 

Placeringen  af  statuen  på  templet  i  Boston  markerede 
den  længe  ventede  færdiggørelse  af  templets  tårn.  Det 
skete  som  følge  af  en  retssag,  som  blev  anlagt  af  lokale 
indbyggere,  der  protesterede  mod  forslaget  om  tårnet. 
Templet  i  Boston  blev  den  1.  oktober  2000  indviet  uden 
tårn. 

Ved  templet  i  Haag  talte  de  lokale  kirkeledere  og  lede- 
ren af  entreprenørfirmaet  til  en  forsamling  på  godt  300, 
som  derefter  overværede,  at  håndværkerne,  som  havde 
traditionelle  hollandske  træsko  på,  kravlede  op  på  stillad- 
set og  styrede  statuen  på  plads.  Templet  i  Haag,  som  lig- 
ger i  Zoetermeer,  hvilket  på  hollandsk  betyder  »Svanesø«, 
skal  efter  planen  stå  færdigt  til  sommer.  □ 


Statuen  af  englen  Moroni  hejses  op  på  templet  i  Nauvoo. 

Fem  europæiske  stavspræsidenter  ved  statuen  af  englen  Moroni  inden  Spiret  og  statuen  placeres  på  templet  i  Boston,  Massachusetts, 
den  hejses  op  på  toppen  af  templet  i  Haag. 


Ældste  Eyring  underviser  lærere 
i  Kirkens  Uddannelsessystem 


Den  verden,  hvori  vor  tids  stude- 
rende vælger  åndeligt  liv  eller 
åndelig  død,  er  under  forandring, 
sagde  ældste  Henry  B.  Eyring,  med- 
lem af  De  Tolv  Apostles  Kvorum  og 
kommissær  for  Kirkens  Uddannel- 
sessystem. Uddannelsesstederne  og 
deres  omgivelser  har  radikalt  ændret 
klima  i  forhold  til  for  få  år  siden,  sag- 
de ældste  Eyring  den  14.  august  2001 
til  omkring  11  000  seminar-  og  insti- 
tutlærere i  Brigham  Young  University 
Marriott  Center.  Sproget  på  gangene 
og  i  omklædningsrummene  er  blevet 


Shaun  D.  Stakle 


Ældste  Henry  B.  Eyring  taler  til  seminar- 
og  institutlærere. 


grovere.  Beklædningen  er  ikke  så 
sømmelig.  Pornografien  er  kommet 
frem  i  dagens  lys. 

»Vi  må  åbne  øjnene,«  sagde  han. 
»Vi  må  sætte  os  for,  at  [eleverne]  bli- 
ver virkelig  omvendt  til  Jesu  Kristi 
evangelium,  mens  de  er  hos  os.« 

Ældste  Eyring  tale  til  Kirkens  Ud- 
dannelsessystems frivillige  og  ansat- 
te lærere  var  en  del  af  en  ugelang  kon- 
ference. Han  illustrerede  en  verden, 
som  i  stigende  grad  tolererer  ugude- 
lighed og  sagde:  »Den  åndelige  styr- 
ke, som  for  blot  få  år  siden  var  nok  til, 

at  vore  unge  kan  stå  fast,  vil  snart  ikke 
længere  være  tilstrækkelig.« 

»Mange  af  [de  unge]  er  bemærkel- 
sesværdigt modne  i  deres  åndelighed 
og  tro,«  fortsatte  han.  »Men  selv  den 
bedste  af  dem  bliver  hårdt  prøvet.  Og 
prøvelserne  vil  blive  hårdere.« 

Ældste  Eyring  forklarede,  hvordan 
undervisningen  i  seminar  og  institut 
har  ændret  sig  i  årenes  løb  i  takt  med 
forandringerne  i  verden:  »Hvor  det 
engang  var  materielle  goder,  som 
skulle  fastholde  de  unges  skiftende 
interesser  og  endda  underholde 
dem,  fastholder  skrifternes  ord  dem 
nu  ...  I  har  gjort  skrifterne  levende  for 
dem. 

Men  de  har  brug  for  mere,«  sagde 
han  og  bemærkede,  at  mange,  som 
fuldfører  seminar,  ikke  kvalificerer 
sig  til  at  tage  på  mission  og  til  at  mod- 
tage templets  ordinancer.  »For  dem  er 
en  mission  og  templet  noget  fjernt  i  en 
tid,  hvor  ungdommens  lykke  er  svun- 
det bort. 

Disse  mål  er  så  fjerne,  at  mange, 
alt  for  mange,  siger  sig  til  selv:  >Nå, 
jeg  ved  godt,  jeg  skal  omvende  mig 


engang  . . .  men  det  kan  jeg  altid  gøre, 
når  den  tid  kommer  ...  Jeg  taler 
med  biskoppen,  når  den  tid  kom- 
mer, og  dernæst  foretager  jeg  æn- 
dringerne. Man  er  kun  ung  én 
gang.  Indtil  videre  vil  jeg  følge 
strømmen.  < 

Ja,  strømmen,«  sagde  ældste  Ey- 
ring, »er  blevet  en  stærk  strøm,  som 
snart  bliver  en  rivende  flod.  Det  vil 
blive  en  medrivende  flod  af  lyde  og 
synsindtryk  og  følelser,  som  frister, 
og  som  frastøder  Ånden.  Det  er  aldrig 
let  at  svømme  mod  verdens  strøm. 
Det  bliver  sværere  og  bliver  måske 
snart  forfærdeligt  svært.« 

Eleverne  har  brug  for  at  få  mere  ud 
af  undervisningen  i  seminar  og  insti- 
tut, sagde  ældste  Eyring.  »Det  er 
dér,  de  træffer  deres  daglige  valg, 
som  vil  velsigne  dem  eller  ødelægge 
deres  liv. 

Jesu  Kristi  rene  evangelium  skal  gå 
ind  i  hjertet  hos  eleverne  gennem  Hel- 
ligåndens kraft.  Det  vil  ikke  være  nok 
for  dem  at  have  fået  en  åndelig  tilken- 
degivelse om  sandheden  og  at  ønske 
at  gøre  gode  ting  senere.  Det  vil  ikke 


være  nok  for  dem  at  håbe  på  en  frem- 
tidig renselse  og  styrke.  Vi  skal  have 
som  mål,  at  de  bliver  virkelig  om- 
vendt til  Jesu  Kristi  evangelium, 
mens  de  er  hos  os,«  sagde  han. 

»De  vil  have  samlet  styrke  gennem 
det,  de  er,  ikke  kun  gennem  det  de 
ved.  De  vil  blive  Kristi  disciple.  De  vil 
blive  hans  åndelige  børn,  som  altid 
husker  ham  i  taknemmelighed  og  tro. 
De  vil  have  Helligånden  som  kon- 
stant ledsager.  De  vil  blive  udadvendt 
af  hjerte,  og  de  vil  interessere  sig  for 
andres  timelige  og  åndelige  velfærd. 
De  vil  vandre  i  ydmyghed.  De  vil  føle 
sig  rensede,  og  de  vil  se  på  det  onde 
med  afsky. 

Om  miraklet  sker  på  et  øjeblik  eller 
på  flere  år,  hvilket  er  langt  mere  al- 
mindeligt, så  er  det  Jesu  Kristi  lær- 
domme, som  ansporer  til  forandrin- 
gen,« konkluderede  ældste  Eyring. 
»Nogle  gange  undervurderer  vi  den 
kraft,  som  den  rene  lære  har  til  at 
trænge  ind  i  folks  hjerte.«  □ 

Artiklen  tilpasset  efter 

Church  News,  18.  august  2001. 


»Vi  ser  håbet  i  deres  øjne« 


Scott  P.  Trotter 

Ældste  W.  Craig  Zwick  fra  De  Halvfjerds  og  præsident  for  Det  Nordøstlige 
Område  i  Nordamerika  tilbragte  en  weekend  på  Manhattan  for  at  give  ud- 
tryk for  Det  Første  Præsidentskabs  interesse  og  bekymring  efter  angrebene 
på  USA  den  11.  september  2001. 


T  Ti  ser  håbet  i  deres  øjne,«  sagde 
'*  V  ældste  Zwick  efter  et  møde 
med  mange  medlemmer  og  alle  fuld- 
tidsmissionærerne  i  områdets  tre  mis- 
sioner. »Medlemmernes  tro  i  New 
York  er  blevet  prøvet,  og  de  er  trofa- 
ste og  stærkere,  end  de  nogensinde 
har  været.  Der  er  sammenhold  og  til- 
lid hos  medlemmerne.  De  ser  fremad 


og  spørger  ikke  sig  selv,  hvorfor  det 
skulle  ske.  Der  er  ikke  rokket  ved  de- 
res tro.« 

Ældste  Zwick  sad  i  stuen  hjemme 
hos  Albert  og  Jean  Woodhouse,  som  i 
mange  år  har  boet  på  Manhattan.  De 
er  medlemmer  af  Manhattan  Femte 
Ward  i  New  York  New  York  Stav  og 
bor  fire  gader  fra  det  sammenstyrte- 

de  World  Tråde  Center.  »Vi  ved,  at 
medlemmerne  i  Kirken  er  bekymrede 
for  os,«  sagde  bror  Woodhouse,  »og 
vi  er  virkelig  taknemmelige  for,  at  de 
bekymrer  sig  for  os  ...  Vi  har  oplevet 
en  virkelig  overvældende  kærlighed. 
Alt  er  under  kontrol«,  sagde  han. 
»Vores  biskopper  har  gjort  en  stor 
indsats,  og  medlemmerne  føler  sig 
sikre  her.  Vi  er  så  taknemmelige  for 
Kirkens  organisation.«  □ 

Artiklen  tilpasset  efter 

Church  News,  29.  september  2001. 


Missionærerne  oplever  blødgjorte  hjerter 

Sarah  fane  Weaver 


Efter  angrebet  på  World  Tråde  Center  i  New  York  City  fortsætter  missio- 
nærerne i  New  York  New  York  Nordlige  Mission  med  at  fortælle  om 
deres  budskab  om  fred  og  håb.  De  besøger  Kirkens  medlemmer  og  under- 
søgere, og  deres  budskab  giver  udtryk  for  medfølelse  og  opmuntrer.  De 
beder  sammen  med  og  for  ofrene  og  deres  familier.  De  fortæller  andre 
om  frelsesplanen.  De  oplever  blødgjorte  hjerter  -  og  forhærdede  -  efter 
begivenhederne  den  11.  september. 


Og  de  føler  alle,  sagde  missions- 
præsident  Noel  G.  Stoker,  at  de 
er  sendt  af  Herren  til  New  York  City 
for  at  hjælpe  i  denne  krisetid.  »Her- 
ren vidste,  at  vi  skulle  være  her  på 
dette  tidspunkt,«  sagde  han. 

Ældste  Joseph  R.  Seymour  fra  Hun- 
tington Beach,  Californien,  og  ældste 
Seth  Fillmore  fra  Murray,  Utah,  kørte 
med  undergrundsbanen  under  Wor- 
ld Tråde  Center,  lige  efter  et  fly  ramte 
den  første  af  de  to  bygninger.  Missi- 
onærerne befandt  sig  midt  i  en  støv- 
sky, da  den  første  bygning  styrtede 
sammen.  De  dækkede  ansigtet  med 


lommetørklæder  og  gik  ned  mod 
havnen.  De  gav  snart  deres  lomme- 
tørklæder til  mødre,  som  kørte  deres 
børn  i  klapvogn- 
Ældste  Seymour  sagde,  at  de  nu 
håber,  at  de  kan  fortælle  om  netop  det 
budskab,  som  hjalp  dem  under  kri- 
sen. 

Nogle  missionærer  arbejdede  sam- 
men med  Røde  Kors  og  hjalp  organi- 
sationen med  at  koordinere  de  frivil- 
liges arbejde. 

Præsident  Stoker  sagde,  at  han  har 
set  og  hørt  talrige  historier  om  tro, 
som  både  missionærerne  og  især 


medlemmerne,  der  arbejdede  i  World 
Tråde  Center,  har  oplevet.  Men,  tilfø- 
jede han,  en  historie,  som  cirkulerer 
på  internettet  om,  at  der  var  planlagt 
en  missionærkonference  i  World  Trå- 
de Center  den  formiddag,  angrebene 
fandt  sted,  er  ikke  rigtig. 

Ifølge  den  opdigtede  historie  nåe- 
de ingen  af  missionærerne  ved  et  mi- 
rakel frem  til  konferencen  pga.  en 
række  omstændigheder.  Præsident 
Stoker  understregede,  at  der  ikke  var 
planlagt  nogen  konference  den  11. 
september,  og  at  konferencer  ikke  vil- 
le være  blevet  afholdt  i  World  Tråde 
Center. 

»Historien  tjener  bestemt  ikke  no- 
get godt,«  sagde  han.  »Det  er  ond- 
skabsfuldt at  ødelægge  sandfærdige 
beretninger  om  tro.«  □ 

Artiklen  tilpasset  efter 

Church  News,  29.  september  2001. 


Pionerprofet  fik  styrke  gennem  sin  tro, 
fortæller  præsident  Faust 

Sarah  Jane  Weaver 


Brigham  Youngs  store  tro  var  selve  kernen  i  hans  succes  som  en  dygtig  leder 
og  kolonisator,  sagde  præsident  James  E.  Faust,  andenrådgiver  i  Det  Første 
Præsidentskab,  den  21.  august  2001. 


P)  ræsident  Faust  talte  til  flere  tusin- 
de medlemmer  af  Kirken,  som  var 
forsamlet  i  Mariott  Center  på  Brig- 
ham Young  University  i  forbindelse 
med  universitetets  årlige  uddannel- 
sesuge og  mindedes  Brigham  Young 
som  »en  frimodig  profet«. 

Med  troen,  sagde  præsident  Faust, 
»fulgte  en  tillid,  ikke  kun  til  Kirkens 


og  rigets  vækst,  men  også  til  [præsi- 
dent Youngs]  egen  rolle  som  profet  og 
leder.« 

Præsident  Fausts  tale  tog  udgangs- 
punkt i  uddannelsesugens  tema, 
»Brigham  Young,  et  eksempel  på  tro 
og  tjeneste«,  hvor  man  mindedes  200- 
årsdagen  for  kirkens  anden  præsi- 
dents fødsel. 


Ved  konferencen,  som  blev  afholdt 
på  BYU  den  20.-24.  august,  talte  flere 
end  1000  talere  om  emnet  samt  en 
række  andre  emner,  deriblandt  per- 
sonlig udvikling,  forhold  i  familien, 
religionsundervisning,  historie,  vi- 
denskab, unges  interesser  samt  litte- 
ratur. 

Præsident  Faust  sagde,  at  han  hav- 
de valgt  at  tale  om  kilden  til  Brigham 
Youngs  store  selvtillid  og  hans  urok- 
kelige tillid  til  sin  egen  dømmekraft. 
Brigham  Young  fik  helt  tydeligt  styr- 

Flere  tusinde  deltagere  i  uddannelsesugen  er  forsamlet  i  BYU  Marriott  Center  for  at  høre 
præsident  James  E.  Fausts  hovedtale. 


ke  gennem  sin  indre  kraft  og  sine  ån- 
delige gaver,  forklarede  præsident 
Faust. 

»Jeg  kender  ingen  forklaring  på 
hans  frimodighed  og  dristighed,  da 
han  overvejede  at  flytte  en  hel  befolk- 
ningsgruppe på  over  60  000  menne- 
sker i  vogne  og  med  håndkærrer 
tværs  over  en  stor  del  af  Nordameri- 
kas ødemark  til  den  store  Saltsødal,« 
sagde  han. 

Brigham  Young  troede  på,  at  de 
helliges  rejse  mod  vest  var  Herrens 
plan,  sagde  præsident  Faust.  »Det 
kunne  derfor  ikke  slå  fejl  for  dem. 


Men  som  den  praktiske,  kloge  mand 
han  var,  vidste  han,  at  succes  havde 
en  pris.  Det  kunne  kun  ske  ved  flid, 
ofre  og  prøvelser.  Og  han  var  klar 
over,  at  selv  når  de  gjorde  deres  bed- 
ste, kunne  de  ikke  gøre  det  alene  -  de 
behøvede  Guds  hjælp.« 

Præsident  Faust  sagde,  at  Brigham 
Young  vidste,  at  han  ikke  var  en  fejlfri 
leder.  »Den  vished,  han  følte,  handle- 
de ikke  om,  at  han  ikke  ville  begå  fejl, 
eller  at  han  altid  ville  vide,  hvad  der 
var  bedst,  men  at  Gud  i  sidste  ende 
har  overblik  over  det  vigtigste.  Han 
gik  hurtigt  bort  fra  det,  der  ikke  fun- 


gerede, og  gik  over  til  noget,  som  vil- 
le være  bedre,  men  hans  endelige  mål 
ændrede  sig  ikke.  Langsigtede  mål, 
som  byggede  på  åbenbaring,  tilveje- 
bragte en  afbalanceret  overensstem- 
melse i  hans  daglige  beslutninger  og 
gav  ham  tillid  til  at  fortsætte  uanset 
forhindringer  og  endda  fejltagelser.« 

Brigham  Young  troede  fuldt  og  fast 
på  tro  og  gerninger,  fortsatte  præsi- 
dent Faust.  »Man  skal  anvende  al  sin 
kunnen,  anstrenge  sig  og  bruge  sin 
energi  på  at  arbejde  for  riget,  og  hvis 
det  ikke  var  nok,  så  skal  man  bede 
Gud  om  at  gribe  ind.« 

Præsident  Faust  tilføjede  til  sidst  sit 
vidnesbyrd  om,  at  Brigham  Young 
var  en  stor  profet  og  leder  og  hyldede 
ham  for  en  sidste  egenskab  -  loyali- 
tet. 

»I  Kirkens  første  tid  var  der  mange, 
som  faldt  fra,  fordi  de  ikke  ville  opret- 
holde Joseph  Smith  som  Herrens  sal- 
vede . . .  «  sagde  han.  »Brigham  Young 
døde  med  navnet  Joseph  over  sine 
læber.  Han  talte  om  ham  og  hans 
værk  med  disse  ord:  >Jeg  ærer  og  hyl- 
der navnet  Joseph  Smith.  Det  fryder 
mig  at  høre  det;  jeg  elsker  det.<«  □ 

Artiklen  tilpasset  efter 

Church  News,  25.  august  2001. 


Ungdomskonference  ved  Det  Azovske  Hav 


ITaganrog,  en  by  ved  Det  Azovske 
Hav,  blev  ungdomskonferencen 
for  Rostov  Missionen  i  Rusland  2001 
afholdt  den  7.-10.  august  2001.  Flere 
end  80  unge  fra  hele  missionen,  heri- 
blandt Volgograd,  Cochi  og  andre  ste- 
der i  det  sydlige  Rusland,  samledes  i 
en  lejr  ved  vandet  for  at  blive  under- 
vist om  evangeliet  og  styrke  deres 
venskaber. 

Konferencens  tema,  gruppediskus- 
sioner og  seminarer  koncentrerede 


Denis  Savenko 

sig  om  præsident  Gordon  B.  Hinck- 
leys  seks  Ver:  Vær  taknemmelig,  vær 
dygtig,  vær  ren,  vær  sand,  vær  yd- 
myg, og  vær  bønsom  (se  »En  profets 
råd  og  bøn  for  ungdommen«,  Liaho- 
na,  apr.  2001,  s.  30-41). 

Blandt  de  mindeværdige  begiven- 
heder var  et  tjenesteprojekt  og  et 
vidnesbyrdmøde.  Tjenesteprojektet 
omfattede  oprydning  i  naturen  og 
de  sommerhuse,  hvor  deltagerne  bo- 
ede. 


Deres  indsats  blev  værdsat  af  be- 
styrelsen. De  unge  modtog  ligeledes 
undervisning  om  de  seks  Ver.  En  læ- 
rer spurgte  de  unge  om,  hvad  de 
drømte  om  at  blive,  og  hvorfor  det 
var  nødvendigt  med  uddannelse  for 
at  nå  disse  mål.  Deres  svar  genspejle- 
de ambitioner  og  viste,  at  de  unge  har 
sat  sig  langsigtede  mål.  □ 

Artiklen  tilpasset  efter 

Church  News,  8.  september  2001. 

Ombygget  besøgscenter  tilbyder  interaktivt 

blik  på  evangeliet 


Det  nordlige  og  sydlige  besøgscenter  på  Tempelpladsen  i  Salt  Lake  City 
genåbnede  den  5.  oktober  2001  med  nye  udstillinger,  som  giver  gæsterne 
mulighed  for  at  få  noget  at  vide  om  Kirken,  alt  efter  deres  interesser  og  i 
deres  eget  tempo. 


Udstillingerne  fokuserer  på  Kir- 
kens grundlæggende  tro,  bl.a. 
Jesu  Kristi  guddommelighed,  be- 
tydningen af  at  følge  hans  lærdom- 
me samt  familiens  evige  beskaffen- 
hed. 

Men  undervisningsmidlerne  om- 
fatter nye  interaktive  udstillinger, 
som  gør  det  muligt  for  gæsterne  at 
finde  svar  på  deres  egne  spørgsmål. 
Der  vil  stadig  være  missionærer  til  at 
vise  rundt  på  Tempelpladsen. 


Den  store  statue  af  Kristus  er  stadig 
midtpunktet  i  det  nordlige  besøgs- 
center, og  alle  de  nye  udstillinger  i 
bygningen  går  op  i  en  højere  helhed 
og  vidner  om,  at  Jesus  Kristus  er  ver- 
dens Frelser  og  leder  sin  kirke  på  jor- 
den. I  besøgscentrets  stueetage  mø- 
der gæsterne  for  eksempel  en  4,3  gan- 
ge 4,3  meter  stor  model  af  Jerusalem, 
som  byen  så  ud  på  Kristi  tid.  Når  gæ- 
sterne rører  ved  en  stang  over  bille- 
derne omkring  modellen,  lyser  det 


En  større  interaktiv  model  af  det  gamle  Jerusalem  og  fresko  om  Jesu  Kristi  liv  er  blandt  de  nye 
ting,  som  folk  kan  nyde  i  de  ombyggede  besøgscentre  på  Tempelpladsen  i  Salt  Lake  City. 


sted  i  Jerusalem,  hvor  begivenheden 
på  billedet  fandt  sted,  og  der  afspilles 
en  beretning  om  begivenheden.  Re- 
staurerede og  nye  freskoer  skildrer 
begivenheder  i  Frelserens  liv.  Andre 
udstillinger  i  bygningen  fokuserer  på 
profeternes  rolle  og  om,  hvordan  de, 
der  følger  Frelseren,  kan  efterleve 
hans  lærdomme. 

I  det  sydlige  besøgscenter  er  der 
udstillinger  om  to  temaer,  som  sam- 
les midt  i  bygningen,  hvor  gæsterne 
ser  templet  i  Salt  Lake  City  gennem 
panoramavinduerne.  Den  vestlige 
del  af  bygningen  viser  lærdomme  om 
familiens  betydning.  Det  udstillede  i 
den  østlige  ende  af  bygningen  belæ- 
rer om  templet.  Midt  i  besøgscentret 
er  der  udstillinger,  som  fortæller  om, 
hvordan  templerne  kan  knytte  famili- 
en sammen  for  evigt. 

Skærme,  som  aktiveres  ved  berø- 
ring, og  interaktive  videoer  er  blandt 
nogle  af  undervisningsmidlerne.  På 
udstillingen  »Skrifterne  og  åbenba- 
ring« i  det  nordlige  besøgscenter  kan 
gæsterne  se  og  høre  budskaber  fra 
præsident  Gordon  B.  Hinckley  på  vi- 
deo. 

Den  nye  teknologi,  som  anvendes 
på  udstillingerne,  skal  lette  undervis- 
ningen, men  udstillingerne  lægger 
stadig  vægt  på  de  evangeliske  prin- 
cipper, siger  ældste  Charles  Didier  fra 
De  Halvfjerds,  som  er  leder  af  Missi- 
onsafdelingen.  »Vi  håber,  at  alle,  som 
besøger  centrene,  går  opløftede  der- 
fra og  tager  en  større  forståelse  for 
Kirken  og  Frelseren  med  sig,«  sagde 
han. 

Hvert  år  besøg  ca.  fem  millioner 
Tempelpladsen,  som  er  et  af  de  mest 
besøgte  steder  i  det  vestlige  USA. 
Man  venter,  at  Tempelpladsen  vil  til- 
trække mange  gæster  ved  De  Olym- 
piske Vinterlege  i  2002.  □ 

Yderligere  ideer  til  fællestid,  februar  2002 


T"7  ølgende  er  yderligere  ideer  tilfælles- 
JLtid,  som  lederne  kan  bruge  sammen 
med  Fællestid,  der  er  trykt  i  Liahona  fra 
februar  2002.  Se  »Sammen  for  evigt«  på 
side  4  og  5  i  Lille  Liahona  i  denne  udga- 
ve, hvor  der  er  lektion,  instruktioner  og 
aktivitet,  som  passer  til  disse  ideer. 

li  Skriv  bogstaverne  i  ordet  familie 
på  hver  sit  kort  (eller  skriv  ordene  i 
sætningen  »Familier  kan  være  sam- 
men for  evigt«).  Sæt  kortene  fast  un- 
der nogle  stole,  inden  Primary  begyn- 
der. Bed  børnene  om  at  finde  kortene. 
Få  dem,  som  finder  kortene,  til  at 
komme  op  foran  og  holde  kortene  op. 
Bed  resten  af  børnene  om  at  hjælpe 
med  at  sætte  dem  sammen  til  et  ord 
eller  ordene  til  en  sætning  ved  at  vej- 
lede de  børn,  som  står  oppe  foran, 
f.eks.:  »Jens,  vil  du  være  sød  at  stille 
dig  mellem  Susanne  og  Michael.«  Bed 
børnene  med  kortene  om  ikke  at  flyt- 
te sig,  hvis  den,  der  giver  instruksen, 
ikke  siger  »vil  du  være  sød  at.«  For- 
klar, at  en  måde  at  vise  hinanden  ven- 
lighed er  gennem  vores  måde  at  tale 
til  hinanden  på.  Syng  en  sang  eller 
salme  om  at  udvise  venlighed  og  kær- 
lighed. Forklar,  at  vi  kan  have  et  lyk- 
keligt hjem  ved  at  være  venlige  over 
for  vores  familie  og  venner.  Lav  en 
tegning  af  et  hus,  hvor  der  mangler 
nogle  dele,  f.eks.  døre,  vinduer,  taget 
og  skorstenen.  Tegn  de  ting,  der 
mangler,  på  separate  stykker  papir. 
Skriv  en  situation  bag  på  hver  ting. 
For  eksempel:  (1)  En  ny  pige  er  be- 
gyndt i  jeres  klasse.  I  ser  hende  sidde 
alene.  (2)  Du  ser  din  hund  grave 


blomster  op  i  din  nabos  have.  (3)  Din 
ven  hvisker,  at  han  må  have  et  svar  på 
et  spørgsmål  til  en  prøve.  Brug  nogle 
sværere  situationer  til  de  større  ting  i 
huset.  Få  hver  klasse  til  at  vælge  en 
del,  som  kan  føjes  til  for  at  gøre  huset 
helt.  Få  dem  til  at  læse  situationerne 
på  bagsiden  og  tale  om,  hvad  de  kan 
gøre  for  at  være  venlige  i  den  pågæl- 
dende situation.  Få  en  fra  hver  klasse 
til  at  læse  deres  situation  op  for  hele 
Primary,  fortælle  hvilket  svar  hans  el- 
ler hendes  klasse  er  kommet  frem  til 
og  sætte  deres  ting  fast  på  huset.  Giv 
om  muligt  hvert  barn  et  billede  af  et 
ufærdigt  hus.  Foreslå  dem  at  tegne  en 
ting,  som  mangler,  hver  gang  de 
handler  eller  taler  venligt  til  en  i  fami- 
lien i  ugens  løb. 

2.  Giv  hvert  barn  et  eksemplar  af 
»Familien:  En  proklamation  til  ver- 
den« (se  Liahona,  okt.  1998,  s.  24)  eller 
en  kopi  af  sjette  afsnit,  som  begynder 
med:  »Ægtemand  og  hustru  har  et 
stort  ansvar.«  Læs  dette  afsnit  højt.  Få 
børnene  til  at  finde  og  markere  ord  i 
det  sjette  afsnit  som  f.eks.  vise  omsorg, 
børn,  pligt,  forældre,  kærlighed,  behov, 
ansvarlige,  lære,  tjene,  hustruer.  Tal  om, 
hvad  det  vil  sige,  at  forældre  har  pligt 
til  at  opdrage  deres  børn.  Spørg,  hvil- 
ke regler  deres  forældre  har  lavet  for 
at  beskytte  dem,  sørge  for  deres  fysi- 
ske og  åndelige  behov,  lære  dem  at 
elske  og  tjene  hinanden,  overholde 
Guds  befalinger  og  være  lovlydige 
samfundsborgere.  Skriv  reglerne  på 
tavlen.  Forklar,  at  familiens  regler  er 
til  for  deres  eget  bedste.  Få  børnene  til 

at  udsmykke  nogle  papirrammer  til 
deres  eksemplar  af  familieproklama- 
tionen. Sæt  proklamationerne  fast  på 
rammerne.  Motivér  børnene  til  at  for- 
tælle deres  familie  om  proklamatio- 
nen. 

3.  Vis  et  VDR-skilt  (se  Primary  2,  s. 
iii).  Fortæl  børnene,  at  det  er  et  sym- 
bol, fordi  det  står  for  noget  andet. 
Spørg  hvad  det  symboliserer.  Forklar 
at  vi  ofte  bruger  symboler  og  analogi- 
er, når  vi  underviser  i  evangeliets 
principper.  Jesus  brugte  også  lignel- 
ser til  at  undervise.  Få  børnene  til  at 
læse  Matt  7:24-27.  Forklar,  at  bygge  et 
hus  på  en  klippe  i  stedet  for  på  sand 
er  et  symbol  på  at  følge  Jesu  Kristi 
lærdomme.  Spørg  børnene  om,  hvad 
klippen  står  for  (se  Helaman  5:12).  Tal 
om  hvad  skybruddet,  floderne  og 
stormen  står  for.  Forklar,  at  beretnin- 
gen handler  om  de  velsignelser  vi  får, 
når  vi  lærer  om  og  efterlever  Jesu  Kri- 
sti befalinger. 

Hæng  billeder  af  følgende  op  foran 
i  klassen:  Dåb,  nadver,  dåbsbassin  i 
tempel,  jernstang,  en  sol,  månen  og 
stjernerne.  Lav  nogle  ordstrimler, 
som  forklarer  symbolikken  i  disse  bil- 
leder: Dåb  -  begravet  og  født  igen; 
nadver  -  legeme  eller  blod;  12  okser 
som  bærer  templets  dåbsbassin  -  Is- 
raels tolv  stammer;  jernstangen  - 
Guds  ord;  sol  -  det  celestiale  rige; 
månen  -  det  terrestriale  rige;  stjerner- 
ne -  det  telestiale  rige.  Bland  ord- 
strimlerne og  læg  dem  på  række 
modsat  billederne.  Få  børnene  til  at 
skiftes  til  at  komme  op  og  sætte  ord- 


strimlen  sammen  med  det  rigtige  bil- 
lede. Forklar  at  der  bruges  mange 
symboler  i  templet.  For  eksempel 
symboliserer  folk  i  hvidt  tøj  renhed.  I 
beseglingsværelserne  ser  man  sit  bil- 
lede fremad  og  bagud,  så  det  ser  ud 
til  at  fortsætte  for  evigt.  Dette  symbo- 
liserer evigt  liv. 

4.  Saml  seks  små  billeder  af  følgen- 
de (hvis  du  ikke  kan  finde  billeder,  så 
skriv  ordene  på  et  stykke  papir):  En 


familie,  jorden,  en  tegning  af  frelses- 
planen (se  Primary  6,  s.  2),  Jesus,  et  lil- 
le barn  og  et  tempel.  Sæt  et  billede  fast 
bag  på  ryggen  af  børnene,  uden  de 
lægger  mærke  til  det.  Få  alle  børnene 
til  at  skiftes  til  at  stille  Primary  et 
spørgsmål,  som  kan  besvares  med  ja 
eller  nej.  For  eksempel:  Er  mit  billede 
en  person?  Er  mit  billede  noget,  jeg 
kan  bære?  Få  så  barnet  til  at  gætte, 
hvilket  billede  han  eller  hun  har  på 


ryggen.  Hvis  barnet  efter  flere  tips 
ikke  kan  gætte  det,  så  giv  ham  eller 
hende  et  musikalsk  tip  ved  at  synge 
en  sang  eller  salme  om  billedet.  Når 
barnet  gætter  rigtigt,  tager  du  billedet 
af  ryggen.  Brug  de  samme  billeder  og 
lær  dem  sangen  »Vores  familie  kan 
være  sammen  for  evigt«  (Salmer  og 
sange,  nr.  194).  Bær  vidnesbyrd  om,  at 
evige  familier  er  en  del  af  vor  him- 
melske Faders  plan.  □ 


Indvielse  af  restaureret  gård  i  Palmyra 

Shaune  D.  Stahle 


De  historiske  steder  ved  Palmyra  i  New  York  har  fået  ny  lade,  nye  hegn,  og 
træhuset  er  restaureret;  det  er  nu  »så  vidt  vi  ved  så  tæt  på«  dengang,  Lucy 
Mack  og  Joseph  Smith  senior  opdragede  deres  børn  på  denne  gård,  sagde 
ældste  M.  Russell  Ballard  fra  De  Tolv  Apostles  Kvorum  ved  indvielsen  den 
9.  september  2001.  »Jeg  er  sikker  på,  at  nogle  fra  familien  Smith  betragter  os 
og  glæder  sig  over  denne  restaurering,«  bemærkede  ældste  Ballard. 


Omkring  200  medlemmer,  missi- 
onærer og  ledere  i  lokalsamfun- 
det forsamledes  mellem  det  nyligt  re- 
staurerede træhus  og  den  nyopførte 
lade  for  at  høre  ældste  Ballard,  Hy- 
rum  Smiths  tipoldebarn,  indvie  de 
nye  og  restaurerede  bygninger.  Des- 
uden lyttede  omkring  1000  til  begi- 
venheden via  radioudsendelse  i  deres 
kirkebygninger  i  det  omkringliggen- 
de område. 
Inden  ældste  Ballard  bad  indviel- 


sesbønnen,  udtrykte  han  og  de  andre 
talere  taknemmelighed  for  den  fami- 
lie, som  havde  en  central  rolle  i  evan- 
geliets genoprettelse.  »Er  du  klar 
over,  at  du  er  moder  til  den  største  fa- 
milie, som  nogensinde  har  levet  på 
jorden?«  sagde  ældste  Ballard,  idet 
han  citerede  Joseph  Smith  seniors 
spørgsmål  til  hans  hustru  Lucy.  »De 
var  i  sandhed  bemærkelsesværdige 
mennesker  med  en  bemærkelsesvær- 
dig mission,«  fortsatte  han. 


Ældste  W.  Craig  Zwick  fra  De 
Halvfjerds,  som  er  præsident  for  Det 
Nordøstlige  Område  i  Nordamerika, 
og  hans  hustru  Jan  ledsagede  ældste 
Ballard  og  hans  hustru  Barbara. 

Indvielsen  af  området  i  Palmyra  er 
højdepunktet,  efter  at  Kirken  i  årevis 
har  forsket  og  bygget  for  at  genskabe 
gården,  som  den  var  på  familien 
Smiths  tid.  Tidligere  forbedringer  har 
omfattet  opførelse  af  en  kopi  af  en 
bjælkehytte,  som  familien  Smith  først 
boede  i,  mens  de  ryddede  jorden  til 
opdyrkelse.  Det  var  det  hus,  hvor  Jo- 
seph boede  som  dreng,  da  han  gik  ud 
i  den  hellige  lund. 

Kopien  af  bjælkehytten  blev  indvi- 
et i  1998  af  præsident  Gordon  B.  Hinc- 
kley.  Efter  den  tid  er  der  foretaget  af- 
gørende forbedringer  på  det  histori- 
ske sted,  bl.a.  restaurering  af  træhu- 
set, som  Alvin  Smith  begyndte  at  byg- 
ge på,  opførelse  af  et  bødkerværksted 
og  nye  stier,  dækket  med  træflis,  til 
den  hellige  lund  samt  anlæggelse  af 
en  plantage  med  36  æbletræer.  De 
andre  forbedringer,  som  foretages  i 
øjeblikket  ved  Palmyra,  omfatter 
udgravning  til  et  nyt  besøgscenter 
og  opførelse  af  et  nyt  stavscenter  i 
nærheden  af  templet.  □ 

Artiklen  tilpasset  efter 
Church  News,  6.  oktober  2001. 


Fest  i  Nord  2001 


Mandag  den  16.  juli  skete  der  noget  stort:  Endelig  kom  dagen,  som  omkring 
400  glade  sidste  dages  hellige  havde  set  frem  til  med  længsel.  Det  var  blevet 
tid  til  Fest  i  Nord,  denne  gang  i  Slangerup  på  Sjælland.  Våde  ankom  vi 
til  skolerne  og  blev  straks  udstyret  med  et  »fangebånd«  i  de  danske  farver. 
De  sidste  deltagere  var  endnu  ikke  ankommet,  inden  de  første  par  pige- 
toiletter var  stoppede.  Piger  og  toiletter  ... 


Mandag  aften  havde  lederne  la- 
vet en  flot  åbning  i  sportshal- 
len, med  røg  og  lysshow  og  det  hele. 
Der  blev  også  holdt  et  par  taler,  og 
selveste  borgmesteren  var  der  for 
at  byde  os  velkommen.  Temaet  for 
aftenens  fest  var  »Come  as  you  are« 
-Dance,  og  folk  hyggede  sig  rigtigt. 

Masser  af  åndelige  indslag  og 
workshops 

De  efterfølgende  dage  var  pro- 
grammet nogenlunde  det  samme. 
Hver  morgen  var  der  en  åndelig  tale. 
Tirsdag  morgen  var  David  Glenn 
Hatch  der,  en  af  kirkens  bedste  musi- 
kere. Han  fortalte  om  musikkens 
sprog  som  et  internationalt  sprog, 
som  alle  kan  forstå.  Bagefter  holdt 
han  en  workshop,  hvor  han  demon- 
strerede sine  evner  og  fortalte  om  sine 
mange  åndelige  oplevelser  i  forbin- 
delse med  sin  musik.  Det  var  lidt 
sjovt,  for  skolens  klaver  var  ikke  af 
nyere  dato,  så  han  blev  nødt  til  at  tape 
tangenterne  fast  inden,  han  kunne  be- 
gynde at  spille.  Det  er  ikke  så  tit,  man 
oplever  en  professionel  musiker,  der 
taper  tangenterne,  og  endda  med  god 
humor. 

Torsdag  morgen  havde  ældste 
Tobler  dagens  åndelige  indslag.  Han 
og  hans  hustru  talte  om  emnet  »Re- 
turn with  honor«.  Det  var  et  rigtig 
dejligt  åndeligt  indslag,  hvor  man 
efterfølgende  havde  fået  fornyet  sin 
lyst  til  at  gøre  tingene  bedre. 

I  løbet  af  ugen  blev  der  afholdt 
en  masse  workshops  med  forskellige 
evangeliske  emner.  Torsdag  kom 
Thomas   Kofod,   som   har  spillet 


Kristus  i  den  »nye«  kirkefilm,  der  vi- 
ses i  besøgscentret  i  Joseph  Smith- 
bygningen i  Salt  Lake  City.  Dem,  der 
har  hørt  ham  fortælle  om  sine  ople- 
velser, ved,  at  der  i  den  forbindelse  er 
sket  mange  mirakler. 

Hver  dag  blev  der  vist  op  til  flere 
kirkefilm  i  skolens  lille  biograf,  hvor 
man  så  kunne  sætte  sig  ind,  hvis  man 
havde  en  pause  i  dagens  program. 

Masser  af  sport 

Der  var  arrangeret  sportsaktiviteter 
i  disciplinerne  volleyball,  fodbold  og 
basketball.  Desuden  var  der  tennis, 
hvor  folk  kunne  tage  en  dyst,  hvis  ly- 
sten meldte  sig.  Personligt  overvære- 
de jeg  kun  finalen  i  volleyball.  Det 
blev  et  dansk  opgør,  københavnere 
mod  jyder.  (Alle,  der  bor  på  Sjælland, 
bliver  af  os  jyder  kaldt  københavnere, 
og  alle  fra  Århus  Stav  bliver  kaldt  jy- 
der.) »Jyderne«  løb  rundt  på  banen 
iført  badehætter  og  troede  åbenbart, 
de  var  ude  at  spille  vandpolo,  så  der 
er  ikke  noget  at  sige  til,  at  de  tabte. 
Men  udholdende  det  var  de. 

Vi  havde  også  mulighed  for  to  gan- 
ge at  komme  ud  og  svømme  i  en  nær- 
liggende svømmehal,  hvilket  der  var 
rigtig  mange,  der  benyttede  sig  af. 
Her  blev  vi  alle  som  børn  igen  mel- 
lem badebolde  og  andet  badelegetøj. 

En  del  fest,  sjov  og  ballade 

Som  ved  de  fleste  andre  stævner  for 
Kirkens  unge  var  der  arrangeret  fest 
hver  aften.  Onsdag  var  aftenens  tema 
70'er-dans,  og  der  var  rigtig  mange, 
der  havde  gjort  noget  ud  af  deres 
påklædning. 

Efterfølgende  har  jeg  observeret  i 
flere  af  landets  butikker,  at  mange  af 
drengene  oven  i  købet  var  klædt  på 
efter  dagens  mode  -  og  det  var  mig, 
der  troede,  de  havde  været  hjemme  i 
deres  fars  gemmer. 

Gallafest 

Den  sidste  aften  er  traditionen  tro 
den  helt  store  gallaaften,  hvor  alle 
havde  taget  deres  fineste  tøj  på.  Efter 
en  dejlig  middag,  hvor  der  ikke 
manglede  noget,  var  der  dans  til 
Black  and  Blue.  Der  var  knap  plads  på 
dansegulvet,  og  I  kan  tro,  der  var  vir- 
kelig varmt  derinde  i  sportshallen, 
som  i  dagens  anledning  var  flot  pyn- 
tet op.  I  løbet  af  aftenen  blev  sports- 
medaljerne  overrakt  til  de  dygtige 
sportsfolk.  En  flok  drenge  havde  la- 
vet deres  egen  sang,  som  de  modigt 
fremførte,  imens  mange  piger  skreg 
af  livet  løs. 

Vidnesbyrdmøde 

Fredag  formiddag  var  der  vidnes- 
byrdmøde, og  efter  en  tale  af  ældste 
Tobler  og  et  par  sange,  som  en  pæn 
stor  gruppe  unge  havde  brugt  deres 
formiddag  på  at  øve,  havde  vi  alle 
mulighed  for  at  bære  vores  vidnes- 
byrd. Det  blev  et  langt  møde  på  godt 
tre  timer,  hvor  Ånden  var  så  stærk,  så 
ord  ikke  kan  beskrive  det. 

Som  ethvert  andet  stævne  så  slut- 
ter det  på  et  tidspunkt,  og  vi  bliver 
spredt  til  alle  egne  af  verden.  Jeg  er 
rimelig  sikker  på,  at  jeg  kan  tale  på 
alle  deltageres  vegne,  når  jeg  siger,  at 
det  var  et  vidunderligt  stævne,  hvor 
der  var  masser  af  aktiviteter  for  alle. 
Tingene  var  virkelig  godt  arrangeret, 
og  jeg  ved,  at  der  var  lagt  mange  ti- 
mer i  dette  stævne,  men  det  var  virke- 
lig også  en  oplevelse  for  livet  for  os 
deltagere.  □ 

Marianne  Donati,  Silkeborg  Gren 


Apostlen  Jeffrey  R.  Holland 
i  København 


Ca.  500-600  mennesker  trodsede  mørke  og  efterår  og  samledes  den  24.  okto- 
ber i  Søborg  til  f  ireside  med  missionspræsident  Hudson,  områdepræsident 
D.  Lee  Tobler  og  ældste  Jeffrey  R.  Holland. 


Områdepræsident  D.  Lee  Tobler 

Efter  et  kort  vidnesbyrd  fra  præsi- 
dent Hudson  fortalte  præsident  D. 
Lee  Tobler  om  en  kvindelig  under- 
søger, som  sagde  til  ham:  »Jeg  har 
kendt  dig  længe,«  selv  om  det  var 
første  gang,  hun  havde  mødt  ham. 
Præsident  Tobler  fortalte,  at  denne 
kommende  søster  havde  oplevet 
den  glæde,  som  nye  medlemmer  op- 
lever. 

Præsident  Tobler  henvendte  sig 
derpå  til  de  tilstedeværende  ikke- 
medlemmer:  -  Dette  er  ikke  et  nor- 
malt kristent  budskab.  Det  handler 
om  Kristus  i  vores  liv.  Vi  generhver- 
ver her  vores  viden  om  vores  forhold 
til  Kristus  i  åndeverden.  Han  var  også 
dér.  Forsoningen  er  midlet,  hvorved 
vi  kan  blive  frelst.  Vi  kan  vende  tilba- 
ge og  opnå  frelse  ved  at  følge  hans 
eksempel. 

En  af  vores  opgaver  som  medlem- 
mer er  at  undervise  vores  næste  om 
Kirken,  dåb,  Helligånden  og  om  at 
indgå  hellige  pagter  for  dette  liv  og 
det  næste.  Ikke  alle,  som  siger  Herre, 
Herre,  men  den,  der  gør  hans  vilje, 
kan  gennem  deres  levevis  gøre  krav 
på  forsoningen. 

Henvendt  til  ikke-medlemmer  fort- 
satte præsident  Tobler:  -  Kom,  studér 
Kirken.  Vi  vil  hjælpe  jer  ind  i  Herrens 
sande  Kirke.  Jeg  blev  som  barn  døbt  i 
en  overrislingskanal  i  Nevada,  og  jeg 
husker  det  særlige  ved  at  blive  døbt 
på  rette  vis  med  præstedømmets 
myndighed. 

Som  missionær  huggede  jeg  i  Wien 
hul  i  isen  for  at  døbe  vores  undersø- 
gere. Når  de  kom  op,  lyste  evigheden 
og  mulighederne  i  deres  øjne.  Kirken 


med  12  apostle  og  den  levende  profet 
Gordon  B.  Hinckley  er  den  samme 
som  den  oprindelige  kirke. 

Præsident  D.  Lee  Tobler  bar  til  sidst 
vidnesbyrd  om,  at  Jesus  virkelig  le- 
ver. 

Ældste  Jeffrey  R.  Holland 

Ældste  Jeffrey  R.  Holland  fortalte 
om  den  skat  eller  perle,  som  Jesu 
evangelium  er,  at  den  er  gratis,  bort- 
set fra  at  man  skal  have  hjertet  med 
og  holde  budene  for  at  tage  evangeli- 
et til  sig. 

-  Vi  har  fået  det  for  intet.  Det  er  en 
gave,  lad  os  give  det  videre,  skjul  det 
ikke.  Der  er  stort  behov  for  det  alle 
steder. 

-  Vi  lever  i  den  tid,  som  profeterne 
og  apostlene  skrev,  sang  og  bad  om. 
Vi  er  dette  udvalgte  folk. 

Jeg  forstår  det  således:  Disse  profe- 
ter og  apostle  ...  blev  hårdt  trængt. 
Hvorfor  holdt  de  ud?  De  så  jer.  Moro- 
ni  skriver  til  os:  »Jeg  har  set  jeres  dag 
gennem  Kristus,  som  har  vist  mig 
jer.«  Hver  eneste  profet,  præst  og  kon- 
ge har  sunget  om  dette. 

Præstedømmet  vil  aldrig  blive  ta- 
get bort  igen,  profeter  og  apostle  vil 
aldrig  blive  taget  væk.  Nøglerne  og 
embederne  vil  forblive  her,  indtil 
Kristus  kommer. 

Alt,  hvad  vi  gør,  har  ikke  haft  noget 
fortilfælde;  se  blot  på  de  60  000  missi- 
onærer. I  Det  Nye  Testamente  var  der 
kun  nogle  få  hundrede  missionærer, 
som  nåede  at  udbrede  evangeliet  i 
nogle  få  lande,  inden  frafaldet  kom, 
og  myndigheden  forsvandt.  Vi  er  nu  i 
165  lande.  Der  er  nu  106  fungerende 
templer,  19  på  vej  og  15-25,  som  end- 

nu  ikke  er  bekendtgjort . . .  mens  der  i 
hele  verden  indtil  genoprettelsen  kun 
var  to,  et  i  Jerusalem  og  et  i  Overflø- 
dighedens land.  Missioneringen  og 
tempelordinancerne  har  stor  betyd- 
ning i  dag,  både  for  døde  og  levende. 

Opfordring  til  de  unge 

- 1  skal  vide,  at  jeg  som  apostel  har 
båret  vidnesbyrd  for  jer  om,  at  Jesus 
er  Kristus,  og  at  Gud  lever. 

Vi  gør  det  meste  af  det,  som  vi  gør, 
for  de  unge.  Jeg  er  gammel.  Jeg  arbej- 
der for  jer!  Det  gør  jeres  forældre  og 
ledere  også.  Lad  os  velsigne  jer  med 
vores  erfaring. 

Lederne  er  ikke  fuldkomne,  men 
det  er  I  heller  ikke.  Hav  tålmodighed 
med  os  som  forældre  og  ledere.  Husk, 
vi  er  alle  søskende. 

Vores  bøn  er  i  dag:  Lad  være  med  at 
gøre  noget  dumt.  Uanset  hvad,  så  for- 
lad ikke  Kirken.  Så  vær  tålmodige, 
når  vi  er  nervøse.  Vi  stoler  på  jer,  lad 
os  følges  ad  som  familie,  venner  og 
kirke.  Sammen  undgår  vi  farerne. 

Jeg  lover  hver  eneste  ung  i  aften: 
Hvis  I  vil  forsøge  at  forstå  jeres  foræl- 
dre og  ledere,  vil  I  leve  længe  nok  til 
at  takke  Gud,  fordi  de  gik  vejen  sam- 
men med  jer,  og  sådan  vil  det  fortsæt- 
te fra  generation  til  generation  lige  til 
tusindårsriget. 

Gud  elsker  unge  mennesker.  Han 
valgte  en  ung  dreng,  Joseph  Smith, 
da  denne  var  14  år;  da  han  var  17, 
kom  Moroni,  og  som  24-årig  orga- 
niserede han  Kirken. 

Apostolsk  velsignelse 

-  Jeg  vil  ikke  forlade  København 
uden  at  udøve  præstedømmet.  Forstå 
det,  som  havde  vi  lagt  hænderne  på 
hver  enestes  hoved  her  i  aften. 

I  Jesu  Kristi  navn  og  med  apostolsk 
myndighed  efterlader  jeg  en  velsig- 


Præsident  D.  Lee  Tobler  (tv.),  Lisa  Koch,  stavspræsident  Koch  og  ældste  Jeffrey 
R.  Holland. 


nelse  over  hver  eneste  mand,  kvinde 
og  barn. 

Til  mændene  siger  jeg:  Brug  det 
hellige  præstedømme  i  jeres  liv.  Husk 
præstedømmets  sande  navn:  Det  hel- 
lige præstedømme  efter  Guds  Søns 
orden.  Når  vi  bliver  budt  ind  i  dette 
broderskab,  så  husk,  at  vi  kalder  det 
Det  Melkisedekske  Præstedømme, 
men  at  det  er  Jesu  Kristi  præstedøm- 
me. 

Vær  som  han  over  for  jeres  hustru, 
børn,  venner  og  samfund.  Iklæd  jer 
Jesu  Kristi  majestætiske  ære  og  udfør 
større  mirakler  end  Kristus  gjorde; 
det  sagde  og  mente  Kristus.  Gør  det 
kun  i  hans  navn  og  med  hans  præste- 
dømme. Vær  jeres  præstedømme 
værdig. 

Til  kvinderne  siger  jeg:  Jeg  velsig- 
ner jer  alle.  Det  siges  om  mændene  i 
Kirken,  at  de  er  stærke,  men  om  kvin- 
derne, at  de  er  fantastiske.  Det  er  I 
også.  Vi  elsker  og  ærer  jer.  Vi  kender 
jeres  åndelighed.  Vi  brødre  bør  være 
mere  som  jer. 

Til  børnene  siger  jeg:  Jeg  velsigner 
alle  børn  med  sikkerhed,  først  og 
fremmest  åndeligt,  men  også  fysisk 
og  følelsesmæssigt.  Vi  lægger  et  be- 
skyttende skjold  over  alle  vore  børn, 
både  store  og  små.  Vi  nedsender  Her- 
rens engle  til  at  våge  over  de  små.  »Se 
jeres  små!« 

Jeres  ægteskabsforhold  er  forskelli- 
ge, nogle  af  jer  er  syge  eller  sorgfulde, 
eller  I  kender  nogen,  som  er  det.  I  alle 
disse  forhold  efterlader  jeg  jer  en  vel- 
signelse. Gud  vil  give  jer  svar,  som 
kun  I  kender,  og  uanset  hvad  I  har 
bedt  om  i  mørkets  nat,  vil  han  velsig- 
ne jer  åbent.  Nogle  af  disse  svar  vil 
komme  i  nat,  i  morgen  eller  senere, 
andre  kommer  i  himlen.  Jeg  lover  jer, 
at  Gud  vil  velsigne  jer. 

Vi  ofrer  i  dag  ikke  dyr,  for  vi  skal 
ofre  et  sønderknust  hjerte.  Jesus 
Kristus  giver  det  tilbage  til  os  helt, 
fornyet  og  genfødt  til  evigt  liv.  Gud  er 
af  natur  forpligtet  til  at  elske,  tilgive 
og  besvare  jeres  bønner. 


Jeg  ærer  jer  og  velsigner  jer.  Jeg  be- 
segler alt  det,  som  er  jeres,  på  jer  og 
giver  jer  denne  præstedømmelige  og 
apostolske  velsignelse. 

Mens  denne  velsignelse  blev  givet, 
hvilede  en  meget  stærk  ånd  over  for- 
samlingen, som  var  dybt  påvirket 
heraf.  Mange  fik  tårer  i  øjnene,  og 
lommetørklæderne  blev  flittigt  be- 

nyttet.  Og  således  sluttede  en  meget 
åndelig  aften,  hvor  medlemmerne  i 
København  Stav  og  mange  gæster  fra 
Malmø  Stav  og  Aarhus  Stav  var  ble- 
vet undervist  og  velsignet  af  en  af 
Herrens  levende  apostle.  □ 

Flemming  Bo  Pedersen, 
Allerød  Ward 


Nyt  stavspræsidentskab  i  Københavns  Stav 


Ved  stavskonferencen  den  4.  november  2001  fik  Københavns  Stav  nyt  præ- 
sidentskab. Områdepræsident  Tobler  præsiderede  over  mødet.  Desuden 
deltog  halvfjerdser-områdeautoritet  Hans  Mattsson. 


Ældste  Hans  Mattsson  fortalte,  at 
præsident  Boyd  K.  Packer  hav- 
de bedt  ham  og  præsident  Tobler 
om  at  finde  den  nye  stavspræsident 
og  afløse  den  gamle.  »Herren  ved, 
hvem  den  nye  stavspræsident  skal 
være,«  sagde  ældste  Mattsson  og 
sagde,  at  det  blot  var  hans  og  ældste 
Toblers  opgave  at  finde  ham.  Mange 
brødre  er  blevet  interviewet,  men 
Ånden  vidnede  med  en  bræn- 
dende følelse,  som  ikke  efterlod 
nogen  tvivl  om,  hvem  afløseren  skal 
være. 

Ældste  Mattsson  kaldte  derpå  det 
nye  stavspræsidentskab  op  på  forhøj- 
ningen: Jens  Hjarup  Andersen,  stavs- 
præsident, Torben  Engbjerg,  første- 
rådgiver, og  Torben  Valgren,  anden- 
rådgiver. 

Bror  Johan  Koch 

Johan  Koch  rettede  en  tak  til  alle, 
som  har  støttet  ham  i  den  tid,  han  har 
været  stavspræsident. 

Han  bad  de  unge  om  at  holde  ud 
og  holde  fast  og  ære  deres  forældre. 
De  14-18-årige  opfordrede  han  til  at 
gennemføre  Seminar;  det  vil  give  en 


god  ballast  og  lægge  fundamentet  til 
deres  vidnesbyrd. 

Bror  Koch  opfordrede  endvidere 
alle  til  altid  at  have  en  gyldig  tempel- 
anbefaling. Kirkens  rapporter  viser,  at 
kun  halvdelen  af  dem,  som  har  været 
gennem  templet  i  Københavns  Stav, 
har  en  tempelanbefaling. 

Stavspræsident  Jens  H.  Andersen 

Stavspræsident  Jens  Hjarup  Ander- 
sen fortalte  om  en  oplevelse,  fra  han 
var  11  år  gammel.  Han  skulle  holde 
sin  første  tale  nogensinde  -  ved  en 
konference.  Han  havde  forberedt  sig 
godt,  og  havde  lagt  talen  i  sin  inder- 
lomme og  følte  sig  godt  tilpas,  fordi 
han  vidste,  han  havde  talen  på  sig  og 
var  forberedt.  Men  da  han  skulle  hol- 
de talen  og  have  fat  i  papiret  i  inder- 
lommen, var  det  væk!  Det  var,  som 
om  verden  sank  i  grus. 
-  Men  vor  himmelske  Fader  hjalp 
mig;  det  var  ikke  mig,  men  vor 
himmelske  Fader,  som  holdt  talen, 
fortalte  præsident  Andersen.  -  Vor 
himmelske  Fader  er  den  første  til  at 
løfte  os  op,  og  han  elsker  os  alle  lige 
højt. 


-  Jeg  kender  Åndens  milde,  sagte 
stemme  og  har  forberedt  mig  hele 
livet  ved  at  studere  skrifterne. 
Han  opfordrede  alle  til  i  dag  at  væl- 
ge at  tjene  Gud. 

-  Mit  motto  er:  Jeg  vil  gå  og  gøre  det, 
som  Herren  har  befalet  mig,  så  Hel- 
ligånden kan  bære  vidnesbyrd. 
Præsident  Andersen  citerede  fra 
L&P  18:10,  17:  »Kom  i  hu,  at  sjæle 
er  af  stor  værdi  i  Guds  øjne  ...  Se, 
I  har  mit  evangelium  for  jer.« 

-  Det  skal  vi  bringe  ud  til  vor  him- 
melske Faders  børn.  Jeg  har  set 
Helligånden  bære  vidnesbyrd  om 
mit  vidnesbyrd  og  den  forskel,  det 
har  gjort.  Herren  bærer  vidnesbyrd 
om  de  vidnesbyrd,  vi  bærer.  Jeg 
glæder  mig  over  at  arbejde  på  at 
hjælpe  med  at  bringe  mennesker 
tilbage  til  vor  himmelske  Fader.  Jeg 
kan  se  jeres  store  potentiale  og  tro; 
udvis  denne  tro;  vidn  og  ræk  i  end- 
nu højere  grad  ud  til  hinanden  og 
jeres  næste,  så  vores  glæde  kan  bli- 
ve endnu  større  i  Herrens  rige. 
Med  hensyn  til  templet,  som  vi 

snart  vil  få  i  Danmark,  lød  hans  op- 
fordring: 

-  Forbered  jer  ved  at  tro  på  Jesus 
Kristus,  omvend  jer.  Når  vi  er  para- 
te til  at  få  en  tempelanbefaling,  så 
er  vi  parate  til  at  forberede  resten  af 
det  danske  folk  til  at  gå  ind  i  Her- 
rens hus. 

Ældste  Hans  Mattsson 

-  Hvorfor  har  Herren  velsignet  Nor- 
den så  meget?  Vi  har  snart  tre 
templer. 

Hvem  er  Guds  børn?  Det  er  os  her 
på  jorden,  dem  i  åndeverdenen  og  i 
forudtilværelsen.  I  Kirkens  første  tid 
sluttede  mange  skandinaver  sig  til 
Kirken.  De  er  nu  alle  på  den  anden 
side.  Hvad  tror  I,  de  foretager  sig  dér? 
De  forkynder  det  evangelium,  de 
modtog  her. 


Det  nye  stavspræsidentskab:  Stavspræsident  Jens  Hjarup  Andersen  (i  midten),  førsterådgiver 
Torben  Engbjerg  (tv.)  og  andenrådgiver  Torben  Valgren  (th.) 

Mange  på  den  anden  side  er  villige 
til  at  indgå  pagterne,  men  hvem  skal 
udføre  dem?  De  retfærdige  ånder  i 
åndeverdenen  udøver  deres  indfly- 
delse for,  at  nogen  i  deres  slægt  på  jor- 
den skal  tage  evangeliet  til  sig,  så  de 
kan  udføre  stedfortrædende  arbejde 
for  dem.  Herren  vil  vejlede  os  til  dem, 
som  søger  sandheden  og  kan  blive 
frelsere  på  Zions  bjerg.  Vær  forbered- 
te til  at  være  Herrens  redskab  og  til  at 
kunne  velsigne  jeres  slægt  i  åndever- 
denen. 

Dernæst  talte  han  om  tilgivelse: 
-  Mange  af  jer  lever  ikke  op  til  jeres 
fulde  potentiale,  fordi  I  ikke  vil  til- 
give og  glemme.  Selv  om  I  er  blevet 
alvorligt  forurettet,  så  tilgiv,  og 
kom  videre.  Lad  kærligheden  fylde 
jeres  hjerte  -  tilgiv,  glem  og  kom  i 
templet.  Skulle  jeg  huske  på  ting, 
som  Herren  har  tilgivet?  Tilgiv,  så  I 


kan  få  fred  i  hjertet.  Kristus  har  gi- 
vet sit  liv  for  os  -  lad  os  leve  for 
ham. 

Præsident  Tobler 

Præsident  Tobler  talte  hovedsage- 
ligt om  de  unge  og  børnene.  De  vil 
vokse  op  i  en  verden,  som  er  anderle- 
des end  den,  vi  voksede  op  i.  Tiderne 
bliver  ikke  bedre;  vi  vil  møde  udfor- 
dringer, som  vi  ikke  har  set  længe,  det 
onde  vil  tage  til,  og  vi  skal  vide,  hvor- 
dan vi  forbliver  retskafne. 

Forældre  og  bedsteforældre  opfor- 
dredes til  at  lære  børnene  at  bede, 
hvem  vi  skal  bede  til,  hvem  deres 
himmelske  Fader  er,  at  han  nærer 
omsorg  for  dem,  forskellen  på  ham  og 
deres  jordiske  far,  og  at  Faderen,  Søn- 
nen og  Helligånden  er  tre  særskilte 
personligheder. 

-  Undervis  børnene,  mens  I  knæler 


ved  siden  af  dem;  hold  familiebøn. 
Lad  jer  ikke  gribe  af  frygt  selv  i  svære 
tider;  vor  himmelske  Fader  giver  dem 
fred,  som  elsker  ham;  gør  vi  det  rette, 
kan  vi  føle  fred  selv  i  de  sværeste 
stunder. 

Lær  jeres  børn  at  tiden  fremover 
kræver,  at  vi  alle  skal  prioritere  rig- 
tigt. Vi  skal  bede  og  komme  i  templet, 
når  vi  bør,  og  af  al  magt  bekæmpe  fri- 
stelser, og  I  vil  sejre  og  blive  Guds 
sønner  og  døtre. 

Jeg  ville  gøre  hvad  som  helst  for  et 
til  medlem  af  Kirken;  vidn  om 
Kristus.  Han  vil  komme  tilbage,  og  vi 
skal  gøre  os  rede  til  at  byde  ham  vel- 
kommen. Er  vi  ikke  rede  til  den  tid,  vil 
vi  sandelig  ønske,  vi  havde  beredt  os. 

Til  børnene  sagde  han  til  sidst:  - 
Følg  profeten,  så  vil  I  være  i  sikker- 
hed. □ 

Red. 


Guds  fulde  rustning 


37  piger  deltog  i  aktivitetsdagen.  Her  ses  fem  af  dem:  Teresa,  Katarina  (bagest);  Annika, 
Charlotte  og  Petrea  (forrest). 


Iørdag  den  29.  september  blev  der 
-J  afholdt  Primary-aktivitetsdag  i 
Søborg  for  de  8-12-årige  piger  i  Kø- 
benhavn Stav.  Temaet  for  dagen  var: 
Guds  fulde  rustning.  Ikke  mindre  end 
37  piger  deltog  i  aktiviteten! 

Da  vi  kom,  blev  vi  inddelt  i  tre 
grupper,  der  på  skift  skulle  deltage  i 
tre  forskellige  værksteder.  Før  vi 
fordelte  os  i  værkstederne,  kom  en 
fotograf  (stavspræsident  Koch)  ind 
og  fotograferede  pigerne  en  for  en.  I 
det  ene  værksted  lærte  vi  at  danse 
»Virginia  Reel«.  Flere  af  pigerne 
kendte  dansen  i  forvejen,  og  resten 
lærte  det  hurtigt. 

I  det  andet  værksted  blev  vi  delt  op 
i  to  hold,  der  skulle  tage  stilling  til, 
hvad  vi  bør  og  vil  gøre  i  forskellige  si- 
tuationer. To  af  pigerne  på  hvert  hold, 
der  ved  terningkast  var  blevet  udpe- 
get til  at  være  dommere,  skulle  så 


Primaryaktivitet  i  København  Stav 


vurdere,  om  deres  svar  var  gode  nok 
og  bestemme,  hvilken  del  af  Guds 
fulde  rustning,  de  måtte  farve,  indtil 
de  til  sidst  havde  farvet  hele  rustnin- 
gen. Efter  svarene  at  dømme  har 
stavens  store  primarypiger  valgt  at 
sætte  høje  standarder  for  sig  selv.  I 

det  tredje  værksted  lavede  vi  »på- 
klædningsdukker«,  hvor  vi  klippede 
rustninger  ud  i  sølv,  guld  og  bronze 
og  klædte  vores  dukke  på.  □ 

Birthe  Champenois, 
Allerød  Ward 


Unge  Piger  synger  og  danser  for  ældre 


FJ1  redericia  Wards  Unge  Piger  fik 
sidste  sommer  den  idé  at  lave  et 
sang-  og  danseprogram  specielt  for 
ældre  på  plejehjem. 

Alle  var  med  på  ideen,  og  vores 
UP  præsidentinde,  søster  Susanne 
Thuesen,  gik  straks  i  gang  med  at  »få 
alt  på  skinner«.  Det  skulle  planlæg- 
ges, hvad  der  skulle  synges  og  dan- 
ses, noder  og  tekster  findes  frem, 
dansene  skulle  læres,  jo,  der  var  nok 
at  gå  i  gang  med. 

Bror  Thomas  Bornemann,  som  er  et 
unikum  på  et  klaver,  var  villig  til  at 
øve  sangene  med  pigerne,  og  bror 
Bent  Bisgaard,  som  er  god  til  at  danse 
squaredance,  bankede  tre  numre  ind  i 


hovederne  på  pigerne,  der  for  øvrigt 
fik  hjælp  af  fire  UV  mænd. 

Der  blev  øvet  og  øvet  på  gamle 
danske  sange  og  revynumre.  Vi  kan 
bl.a.  nævne:  Jens  Vejmand,  Der  er  et 
yndigt  land,  Regnvejrsdag  i  novem- 
ber, Gem  et  lille  smil  til  det  bli'r 
gråvejr,  Skibet  skal  sejle  i  nat,  Klaus 
Jørgen,  Nu  falmer  skoven,  Titte  til 
hinanden,  Gå  med  i  lunden,  Den  al- 
lersidste dans,  Muses  sang  fra  »Mød 
mig  på  Cassiopeia«,  og  alt  dette  blev 
kædet  sammen  af  en  konferencier. 

Så  kom  dagen,  hvor  vi  var  parate  til 
at  vise  vores  kunnen.  Der  var  selvføl- 
gelig mange  nerver  på,  men  det  var 
der  absolut  ingen  grund  til  -  alt 


klappede,  og  alle  gjorde  en  meget  flot 
indsats. 

De  ældre  var  meget  glade  og  tak- 
nemmelige for  denne  aften.  Der  var 
flere  af  dem,  som  ikke  kunne  lade 
være  med  at  synge  med,  nogle  fælde- 
de en  lille  tåre,  og  personalet  var  im- 
ponerede over,  at  de  unge  »turde«  stå 
frem  og  opføre  så  flot  et  program. 

Vi  sluttede  af  med  at  synge  »I 
Danmark  er  jeg  født«  fælles  med  de 
ældre. 

Det  blev  nogle  dejlige  aftener,  hvor 
de,  som  gav,  fik  lige  så  meget  med 
hjem.  □ 

Dorthe  Holm  Larsen, 
Fredericia  Ward 


Fredericias  APUP'er  underholder  ældre  på  plejehjem. 

Odense  Ward  på  hyttetur 


I  august  var  der  fælles  hyttetur  for  Odense  Første  og  Andet  Ward.  Som- 
meren var  i  sit  regnfulde  hjørne  i  de  dage.  Men,  som  sædvanlig  fristes 
man  næsten  til  at  sige,  viste  netop  denne  weekends  vejr  sig  at  være  ganske 
udmærket.  Begge  wards  medlemmer  mødte  talstærkt  op  i  løbet  af  fredagen 
i  spejderlejren  »Port  Arthur«,  der  ligger  syd  for  Odense. 


FJ  redag  aften  blev  der  serveret  pøl- 
ser og  varmt,  frisk  snobrød.  Der 
blev  talt  lystigt  om  det  dejlige  bål  og 
en  meget  spændende  ludoturnering 
blev  indledt  senere  på  aftenen. 

I  turneringen  deltog  i  alt  otte  gange 
fire  personer  i  tre  runder.  Voksne  og 
børn  deltog  på  lige  fod.  Og  vi  skal  lige 
hilse  og  sige,  at  der  ikke  blev  lagt  fing- 
re imellem,  hvad  angår  taktik.  Børne- 
ne tog  ikke  hensyn  til,  hvor  længe  si- 


den det  var,  at  en  voksen  sidst  havde 
spillet  ludo. 

Finalematchen  blev  udkæmpet  lør- 
dag aften.  Kampen  om  førstepladsen 
blev  udkæmpet  mellem  søster  Char- 
lotte Nielsen  og  bror  Richardt  Niel- 
sen. 

Lørdag  oprandt  med  det  dejligste 
solskin.  Alle  var  i  godt  humør,  børne- 
ne legede  ude  og  inde,  og  de  voksne 
hyggede  sig. 


■"l'-A  M 


§((« 


De  unge  i  færd  med  et  af  deres  akrobatnumre. 


Frokosten  blev  arrangeret  udenfor. 
Det  var  bror  Martin  Tuesen,  som  var 
køkkenregionernes  ukronede  konge. 
Han  og  hans  hjælpere  sørgede  under 
hele  hytteturen  for,  at  vi  ikke  led  nød. 
Der  var  rigeligt  og  meget  lækkert 
at  indtage.  Forplejningen  fungerede 
perfekt  -  veltillavet,  varieret  og  vel- 
smagende sund  kost. 

Lørdag  eftermiddag  forløb  med 
forskellige  aktiviteter.  Der  blev  klip- 
pet, klistret  og  pjattet  igennem  mange 
timer. 

Alle  aktiviteterne  viste  sig  at  være  for- 
beredelser til  aftenens  store  clou  - 
sambadans  og  akrobatik  ude  på  det 
store  terræn  udført  af  alle  børn  og 
unge  i  fællesskab. 

Det  var  søster  Line  Toft,  som  stod 
for  den  praktiske  ledelse  og  koreogra- 
fi. Musikken  til  dansen  blev  leveret  af 
en  medbragt  ghetto-blaster.  Og  så  gik 
dansen  ellers.  Utroligt  hvad  en  flok 
børn  og  unge  mennesker  kan  nå  i  lø- 
bet af  en  enkelt  dag.  Aftenen  sluttede 
med  et  rent  kageorgie  og  en  hygge- 
snak . . . 

Søndagen  var  kirkedag  under  lidt 
anderledes  vilkår  end  vanligt  i  Oden- 
se. Straks  efter  morgenmaden  blev 
spisesalen  ommøbleret  til  kirkesal. 
Organisten  ankom  med  keyboard,  og 
medlemmerne  blev  placeret  lidt  tæt- 
tere på  biskoprådet  end  hjemme  i 
Lahnsgade. 

Hytteturens  deltagere,  medlem- 
merne såvel  som  gæster,  kunne  trætte 
og  veltilpasse  rejse  hjemover  i  løbet  af 
søndag  eftermiddag. 

En  tilbagevendende  årlig  begiven- 
hed var  afsluttet  med  succes.  Aktivi- 
tetskomiteerne  kunne  se  tilbage  på  en 
velplanlagt  hyttetur  år  2001. 

Vi  ser  allerede  frem  til  næste  som- 
mers hyttetur  med  fællesskab,  godt 
sommervejr  og  ikke  mindst  god  mad 
og  kage . . .  □ 

Marita  Hyldtoft,  Odense  1.  Ward 

■  Templet  i  Stockholm  -  Kalender  for 


året  2002  ■ 


Januar 

Juli 

42  København 

15.- 

19. 

01  Stockholm 

2.- 

5. 

27  Gøteborg 

2.- 

6. 

Aarhus 

Stockholm  Syd 

Malmø 

B:  Aarhus 

Svenske  Mission 

28  Norske  Mission 

9.- 

13. 

43  Rusland 

22.- 

26. 

02  Gøteborg 

8.- 

12. 

B:  Norske  Mission 

44  Oslo 

29.- 

Malmø 

29  København 

16.- 

20. 

03  Helsingfors 

15.- 

19. 

30  Rusland 

23.- 

27. 

November 

- 

2. 

Estland 

B:  Tampere 

45  Sverige 

5.- 

9. 

04  Lukket 

22.- 

26. 

31  Tampere 

30.- 

46  Helsingfors 

12.- 

16. 

05  Lukket 

29.- 

Finske  Mission  + 
Distrikter 

Tampere 
Finske  Mission  + 

Februar 

- 

2. 

Distrikter 

06  Oslo 

5.- 

9. 

August 

- 

3. 

47  Rusland 

19.- 

23. 

07  København 

12.- 

16. 

32  Helsingfors 

6.- 

10. 

Vilnius  Mission 

08  Aarhus 

19.- 

23. 

33  Vilnius  Mission 

13.- 

17. 

48  København 

26.- 

30. 

B:  Tampare 

Stockholm 

Aarhus 

09  Tampere 

26.- 

Stockholm  Syd 
Svenske  Mission 

December 

Marts 

2. 

34  Oslo 

20.- 

24. 

49  Gøteborg 

3.- 

7. 

10  Gøteborg 

5.- 

9. 

35  Rusland 

27.- 

31. 

Malmø 

Malmø 

50  Rusland 

10.- 

14. 

Vilnius  Mission 

September 

51  Stockholm 

17.- 

21. 

11  Tampere 

12.- 

16. 

36  Aarhus 

3.- 

7. 

Stockholm  Syd 

12  Oslo 

19.- 

23. 

37  Oslo 

10- 

14. 

52  Lukket 

24.- 

26. 

Norske  Mission 

Norske  Mission 

Enlige  Voksne 

27.- 

28. 

13  (Påske) 

26.- 

30. 

38  Gøteborg 

17.- 

21. 

Aarhus 
B:  Aarhus 

April 

14  Rusland 

15  Helsingfors 

16  Tampere 

17  (St.  Bededag) 
Nordisk  Område 

18  Rusland 

Maj 

19  (Kr.Him) 
København 
Aarhus 

B:  København 

20  (Pinse) 
Vilnius  Mission 
Stockholm 
Stockholm  Syd 
Svenske  Mission 

21  Rusland 

22  Oslo 

Norske  Mission 

Juni 

23  Aarhus 

24  Rusland 

B:  Tampere 

25  Lukket 

26  Lukket 


2.-  6. 

9.-  13. 
16.-  20. 
23.-  27. 

30.- 

-  4. 
7.-  11. 


14.-  18. 


21.-25. 
28.- 


-  1. 
4.-  8. 
11.-  15. 

18.  -  22. 
25.  -  29. 


Malmø 

39  Rusland 

Oktober 

40  Tampere 

41  Helsingfors 
Estland 


24.-  28. 


1.-  5. 
8.-  12. 


I  Ruslands  uger  kan  man  ikke 
komme  til  Templet  i  Stockholm  og 
få  sin  egen  begavelse  eller  blive  viet. 

Bemærk:  Reduceret  pris  på  Gæ- 
stehjemmet fra  1.  december  2001  til 
2.  marts  2002. 


Københavns  og  Aarhus  stavs  uger  i  templet 


Staven  eller  stavene 

Sidste  frist  for 

Sidste  frist  for 

Uge  nr. 

Datoer  i  Templet 

der  har  fået 

tilmelding  i 

tilmelding 

ugen  tildelt 

Ward  eller  Gren 

til  Staven 

7 

12. -16.  februar 

København 

13.  januar 

15.  januar 

8 

19. -23.  februar 

Aarhus 

20.  januar 

22.  januar 

13 

26.  -  30.  marts 

Aarhus 

24.  februar 

26.  februar 

19 

7.-11.  maj 

København  +  Aarhus 

7.  april 

9.  april 

23 

4.-  8.  juni 

Aarhus 

5.  maj 

7.  maj 

29 

16.-20.  juli 

København 

16.  juni 

18.  juni 

36 

3.-  7.  september 

Aarhus 

4.  august 

6.  august 

42 

15. -19.  oktober 

København + Aarhus 

15.  september 

17.  september 

48 

26.  -  30.  november 

København  +  Aarhus 

27.  oktober 

29.  oktober 

52 

27.  -  28.  december 

Enlige  Voksne 

24.  november 

26.  november 

Der  er  reduceret  pris  på  Gæstehjemmet  fra  den  3.  december  2001  indtil 
den  2.  marts  2002. 

Den  reducerede  pris  gælder  i  uge  7,  som  er  Københavns  uge,  og  i  uge  8, 
som  er  Aarhus  uge. 

